jkorsvik/nowiki_second_scrape_merged huggingface dataset:
Linderud

Linderud er et strøk i bydel Bjerke i Groruddalen nordøst i Oslo. Området grenser til Årvoll og Bjerkebanen i vest, Vollebekk, Økern og Alna i syd, Veitvet i øst og Lillomarka i nord. Østre Aker vei skiller Linderud fra Alna, mens riksvei 4, Trondheimsveien skjærer rett gjennom området.


== Bygg og strukturer ==
Linderud ligger på en del av det som var Linderud gård, en middelaldergård, kirkegods og krongods fra ca. 1100–1671. I etterkrigsårene ble gården lagt ut til boligbygging, og Linderud ble en drabantby. Gatenavn som f.eks. «Erich Mogenssøns vei» og «Statsråd Mathiesens vei» har tilknytning til tidligere eiere av gården. Gården eies i dag av en privat stiftelse og er fredet.I sør ligger det store, røde bygningene som Siemens hadde tilhold i før de fikk satt opp sine nye, hvite høybygg rett vest for de gamle. Både de hvite, men spesielt det høye røde bygget er landemerker ved Østre Aker vei. Det tidligere Aftenposten trykkeri ligger også i sør. Mellom disse ligger Linderud kunstgress, hjemmebanen til Linderud-Grei Toppfotball og Linderud IL. I nord, ved Lillomarka ligger Krigsskolen på Linderud leir. Skihoppanlegget Linderudkollen, med sin markastue bør også nevnes i forbindelse med Linderud, selv om det ligger nærmere Grefsen, ligger det på det som var stølen til Linderud gård. Områdets kombinasjon av kulturell historie og nærhet til natur gjør Linderud godt egnet som turdestinasjon.Linderud senter er Linderuds samlingspunkt, med kjøpesenter, postkontor, legevakt, legesenter, helsestasjon, tannklinikk, kontoranlegg, bingo og tidligere bydelsadministrasjon. Den nyoppussede Linderud skole, Bjerke videregående skole og Linderudhallen med Linderud bad ligger mellom Linderud senter og Linderud T-banestasjon. T-banelinje 5 (ofte kalt Grorudbanen) gir lett kollektiv transport til sentrum og til Grorud, Stovner og Vestli.


== Referanser ==


== Litteratur ==
Ole Rikard Høisæther (1992). Linderud gård: Fra gods til stiftelse. Oslo: Linderud stiftelse. 
Lokalhistorie fra vårt nærmiljø. Omfatter områdene: Løren - Økern - Økernlund - Risløkka - Refstad - Linderud - Hovin - Ulven. Oslo: Redaksjonskomiteen for «Østre Akern». 1997. 
Henning Sollied (1947). «Linderud». Akersgårder: Hovedbølenes eierrekker. Oslo: Akers sogneselskap / Grøndahl & søn. s. 155.
Blokksag

Blokksag en er en stor sag for oppdeling av råblokken, en blokk av stein.  
Blokksagen kan utformes på flere måter. For eksempel som er en sirkelsag eller rammesag (oppgangssag). For å oppnå god effekt samtidig som enn skåner sagbladet er det viktig å tilpasse sagbladets periferihastigheten til hardheten på bergarten og hvor mye sagen mater (eter seg inn i steinen). Bergartene har ulik hardhet, men vanligvis eter sagen seg nedover i steinen med omtrent 1 cm for hvert kutt. 
Råblokken må deles opp til passe tykke plater. Tidligere brukte de å kile blokkene, men i dag er det vanlig å bruke sag. Det var et vanskelig arbeid, særlig på store blokker. Borehullene måtte ligge på samme linje og ha samme retning dersom blokken skulle dele seg fint. Noen ganger gikk det galt og blokken delte seg feil. Det ga både mer arbeid og mer svinn, «skrot». Dype borehull var også vanskelige å tømme for boreslam.  Kiling brukes dersom en steinblokk er for stor for blokksagen, men det skjer sjeldent.
Blokksagen sager blokker opptil 1,5 meters høyde.  Bladet har en diameter på mellom 2 og 3,5 meter.  Langs bladet er det påsveiset segmenter med diamanter.  Bladet har vanligvis 250 omdreinger i minuttet.  Saging skjer med vann som kjøleveske.  Det er to typer av blokksager. Den ene har en bevegelig vogn som råblokken ligger på, den andre har en fast vogn mens det er selve sagen som beveger seg.  
Det meste av det som sages er emner til gravminner (12 cm tykke) eller peisplater, benkeplater for kjøkken og bad (3 cm tykke).
Hamar park

Hamar park ble anlagt på Hamar i 1878 og er byens første park. Parken ligger like ved både Utstillingsplassen, Briskeby gressbane og Hamarhallen ved Østbyen.
Hamar park ble anlagt som en folkepark og var et alternativ for byborgere som ikke hadde egne hager. Parken hadde til å begynne med både andedam, restaurant, paviljong, 25 nummererte lysthus, lekeapparater, krokketbaner og tennisbaner. Den var i sin tidlige alder også kjent for sitt dyreliv med ender, kakaduer, påfugler og til og med skilpadder. Andedammen ble for øvrig fylt igjen i 1972, og det har siden ikke vært fast tilhold av dyr annet enn i sommersesongen på sæteren som i en periode hadde tilhold nord i parken.Vinteren 2004–2005 fikk landskapsarkitektfirmaet Villbring i oppdrag av formannskapet i Hamar kommune å utarbeide en utredning av Hamar park som tok for seg ulike fremtidige utviklingsalternativer. Alternativene bestod av en enkel løsning, moderne park, historisk park og en kombinasjon mellom en moderne og historisk park. Høsten 2005 valgte formannskapet sistnevnte kombinasjonsalternativ og en  hagearkeologisk utgravning ble gjort for å få en full oversikt over den opprinnelige andedammen. Hamar park har i de senere år blitt truet av byfortettning på grunn av dens sentrale beliggenhet noe som har ført til at det har blitt dannet et kontaktutvalg som jobber for å bevare og beskytte det eksisterende arealet og ruste opp parkens infrastruktur. Som et ledd i dette arrangeres det ofte gratiskonserter i sommersesongen.


== Referanser ==


== Eksterne lenker ==
Hedmarksmuseets fotoarkiv – Bilder av Hamar park
Magnus Hængsle

Magnus Hængsle (født 22. august 1980 i Oslo) er en norsk musiker, sanger, komponist og musikkprodusent. Prestesønnen vokste opp i Skjeberg i Østfold, og viste tidlig interesse for musikk og spilte flere forskjellige instrumenter i diverse band gjennom oppveksten.
Han ble med som gitarist i Turns i 2002, hvor han sluttet i 2005 for å satse på en solokarriere . Den selvtitulerte debutplata kom i 2006, frontet av singelen "Question For You" . Albumet er spilt og produsert av Hængsle alene og ble nominert til Osloprisen for beste nykommer i 2006.Høsten 2010 var Hængsle med i husbandet «Svidd Gummi» sammen med Einar Tørnquist, Maya Vik og Fredrik Eilertsen. «Svidd Gummi» var husbandet til talkshowet Storbynatt på NRK. Samme høst ga Hængsle ut ny singel. Han spilte også i Turns, som i januar 2011 utga sitt album Out .
Våren 2014 var Hængsle med som låtskriver i norske Melodi Grand Prix sammen med samboeren Jenny Moe. Låta «Taste of You» ble framført av Knut Kippersund Nesdal, den ble stemt fram til Gullfinalen i Oslo Spektrum og havnet til slutt på 4.-plass. I desember 2014 ga han ut albumet Land.


== Diskografi ==
2019 Go With The Tide / Have You Ever (single) Mother Likes It Records
2018 Closer To Now (single) Mother Likes It Records
2017 All You Have To Do (Look Forward) (single) Lindholm Lydproduksjon
2014 Land (album) Lindholm Lydproduksjon
2014 Never Leave (single) Lindholm Lydproduksjon
2010 Happy Here With You (single) Soundstream
2006 Magnus Hængsle (album) Forward Records
2006 Question For You (single) Forward Records


== Referanser ==


== Eksterne lenker ==
(en) Magnus Hængsle på Internet Movie Database 
(en) Magnus Hængsle på MusicBrainz 
(en) Magnus Hængsle på Songkick
Han Myung-sook

Han Myung-sook (født 24. mars 1944 i Pyongyang, den nåværende nordkoreanske hovedstaden) er en sørkoreansk politiker. Hun ble landets første kvinnelige statsminister som er blitt godkjent av nasjonalforsamlingen og regjerte fra 15. mars 2006 til hun kunngjorde sin avgang 7. mars 2007. 
15. januar 2012 ble hun valgt til vervet som første leder i Det demokratiske enhetspartiet.


== Referanser ==


== Eksterne lenker ==
Den koreanske statsministerens nettsted (engelsk)
Han´s biografi Arkivert 10. mai 2006 hos Wayback Machine. (engelsk)
Oscar Reynert Olsen

Oscar Reynert Olsen (født 23. mai 1925 i Stavanger) er en norsk tegner, maler og grafiker. 
Han tok examen artium ved Kongsgård skole i Stavanger i 1947.Oscar Reynert Olsen er utdannet ved Statens håndverks- og kunstindustriskole (SHKS) fra 1950 til 1954 og Statens kunstakademi fra 1954 til 1957. Han arbeidet som tegner i Sørøst-Asia fra 1958 til 1960 og i Kenya fra 1966 til 1971. Oscar Reynert Olsen har hatt flere utsmykningsoppdrag og er innkjøpt av blant annet Nasjonalgalleriet, Museet for Samtidskunst og Kunstmuseet i Rogaland. Han har også laget flere bokillustrasjoner. Oscar Reynert Olsen har ellers undervist ved grafisk linje ved SHKS fra 1976 til 1995, samt ved den private Mosebekkskolen i Oslo, og vært ansvarlig redaktør for Tegnerforbundets tidsskrift Numer. 
Sommeren 2014 stilte Oscar Reynert Olsen ut på Galleri Oscarsborg med en retrospektiv separatutstilling, og i 2015 har han "Jubileumsutstilling" i Avistegnernes Hus, i Drøbak.  
Oscar Reynert Olsens arbeider er ofte kjennetegnet av friske farger og en fri strek, stiliserte former og slående komposisjoner. På sitt 95. år er Oscar Reynert Olsen fortsatt å finne foran sitt staffeli på Grefsen.


== Referanser ==


== Eksterne lenker ==
Informasjonsside med CV 2015, Avistegnernes Hus
Oscar Reynert Olsen kuratorkontakt
Edvard Grimstad (folkeminnesamler)

Edvard Grimstad (født 30. mai 1886 i Skjåk, død 11. september 1955) var lærer og folkeminnesamler fra Gudbrandsdalen. 
Han samlet en del fra muntlig tradisjon, men mesteparten av samlingene hans besto av skolestiler. I 1930-årene sendte han brev til alle skolelærere i dalen og ba dem gi «Gamalt frå heimbygda mi» som stiloppgave. Dette prosjektet engasjerte tydeligvis, for mange stiler bærer preg av at de er skrevet av besteforeldre og ikke skolebarn.
På grunnlag av dette materialet redigerte han fire bøker utgitt av Norsk folkeminnelag:

Etter gamalt: folkeminne frå Gudbrandsdalen I Oslo (1945)
Etter gamalt: folkeminne frå Gudbrandsdalen II Oslo (1948)
Etter gamalt: folkeminne frå Gudbrandsdalen II Oslo (1953)
Etter Gamalt: folkeminne frå Gudbrandsdalen IV Oslo (1959)


== Referanser ==
Figurativ kunst

Figurativ kunst er kunst som fremstiller menneskeskikkelser, dyr eller andre gjenkjennelige gjenstander, det motsatte av abstrakt kunst/ non-figurativ kunst.
Figurativ kunst omfatter en meget stor del av kunsthistoriens billedverden inntil  kubismens gjennombrudd, og senere virkelighetsskildrende retninger, uansett hvor symbolsk billedspråket måtte være bak utførelsen av de formene som kan gjenkjennes.  Den figurative kunst omfatter historiemaleriet, det religiøse og mytologiske maleri, portrettet, landskapsmaleriet, stilleben- og sjangermaleriet.


== Kjente figurative kunstnere ==
Leonardo da Vinci (1452–1519)
Tizian (død 1576)
Caravaggio (1571–1610)
Rembrandt (1606–1669)
Velazquez (1599–1660)
Jan Vermeer (1632–1675)
Francisco de Goya (1746–1828)
J.M.W. Turner (1775–1851)
Edouard Manet (1832-1883)
Claude Monet (1840-1926)
Ilja Repin (1844-1930)
Anders Zorn (1860-1920)
Edvard Munch (1863-1944)
Andrew Wyeth (1917-2009)
Lucian Freud (1922–2011)
Odd Nerdrum (født 1944)
Atelier

Atelier (uttales atelié) er et fransk ord for en billedkunstners, fotografs eller en annen kreativ eller kunstnerisk persons arbeidsrom, verksted eller studio. Betegnelsen brukes også om et arbeidslokale for kunstindustri og enkelte typer skredderier og finere systuer.
Ateliers libres var uformelle akademier som utviklet seg på 1800-tallet; der ble det skaffet modeller, men ikke gitt noen undervisning. De ble mye søkt av avantgarde-kunstnere. Charles Gleyres atelier ble brukt som møtested for unge Monet, Renoir og Sisley, og det finnes en levende beskrivelse av den uformelle omgangsformen i George du Mauriers roman Trilby (1894).


== Se også ==
Furtebu
Studio
Enslighet


== Referanser ==


== Eksterne lenker ==
(en) Ateliers – kategori av bilder, video eller lyd på Commons 
(en) Atelier – galleri av bilder, video eller lyd på Commons
KH-serien

For videospillserien, se Kingdom Hearts.KH-serien er en serie med gitarer laget av ESP Guitars i samarbeid med Kirk Hammett, derav bokstavene KH.  


== Gitarmodeller ==
I denne serien finnes følgende gitarmodeller:

KH-2 VINTAGE
KH-2 NTB
KH-2
KH-3
KH-602
KH-603
KH-202
KH-203


== Eksterne lenker ==
ESPs offisielle side
Mannerheimlinjen

Mannerheimlinjen var en defensiv fortifikasjonslinje på Det karelske nes som Finland anla som en forsvarslinje mot Sovjetunionen. Linjen fikk, særlig av internasjonale journalister navn etter Carl Gustaf Mannerheim som var den finske øverstkommanderende. Noen av vinterkrigens hardeste kamper ble utkjempet langs denne linjen.
De første planene om en forsvarslinje over Det karelske neset ble utarbeidet allerede under den finske borgerkrigen i 1918 av Carl Gustaf Mannerheim, men disse planene ble lagt til side etter at Mannerheim gikk av etter borgerkrigen.

Linjen ble så anlagt på 1920- og 30-tallet og strakte seg hele veien fra Finskebukta til Ladoga.  Den besto av rundt to hundre betongforsterkede bunkre for maskingevær.
I motsetning til Maginotlinjen og andre tilsvarende forsvarslinjer som bestod av enorme bunkre og andre konstruksjoner, utnyttet Mannerheimlinjen i første rekke de mulighetene som lå i terrenget, som for eksempel store trær, steiner etc, og utstrakt kamuflasje av menneskelagede installasjoner. Men hovedsakelig besto Mannerheimlinjen av skyttergraver og andre ordinære feltfortifikasjoner. De bunkerne som fantes var stort sett ganske små og spredt over store områder og linjen hadde praktisk talt ikke noe fast artilleri.
Under Vinterkrigen stanset linjen den sovjetiske framrykningen i to måneder, til stor sovjetisk frustrasjon. Etter Vinterkrigen overdrev derfor den sovjetiske propagandaen og den offisielle krigshistorien Mannerheimslinjens styrke for å forklare den svake sovjetiske innsatsen i angrepet mot denne.
Under fortsettelseskrigen hadde linjen liten funksjon, både under den finske framrykningen i 1941 og den russiske motoffensiven i 1944.
Området ligger nå i Russland.


== Eksterne lenker ==
Mannerheimlinjens webside
Engelsk web-side om Mannerheimlinjens historie
Mannerheim Line (russisk webside med bilder av anleggene)
De førti ridderne

De førti ridderne er en tradisjonell norsk merkedag som ble feiret 9. mars til minne om førti romerske soldater som ble drept i Armenia på 300-tallet for sin kristne tro. I katolsk tradisjon er minnedagen 10. mars.Datoen er avmerket på enkelte versjoner av primstaven med en halv sol. Været denne dagen skulle holde seg i de førti påfølgende dagene.


== Referanser ==


== Litteratur ==
Ekrem, Randi (1992). Primstaven: tradisjonar og merkedagar. Ålesund: R. Ekrem. s. 61. ISBN 8299269105. 


== Eksterne lenker ==
Førti martyrer av Sebasteia (av Armenia) (-320)
Norsk Heiskontroll

Stiftelsen Norsk Heiskontroll (NHK) er en selveiende stiftelse uten økonomisk erverv som formål. NHK ble grunnlagt 1. august 1987 og er bemyndiget av Kommunal- og regionaldepartementet.
Norsk Heiskontroll (NHK) er et uavhengig kontrollorgan og driver landsomfattende kontrollvirksomhet av løfteinnretninger, som heis, rulletrapper, rullende fortau, trappeheiser og løfteplattformer for funksjonshemmede.
Fra 1. januar 2017 ble kontrollaktivitetene organisert i det heleide NHK-konsernet der Norsk Heiskontroll AS er morselskap til datterselskapene Heiskontrollen AS og VinderTec AS. 
Norsk Heiskontroll er lokalisert med hovedkontor er i Oslo og regionskontor i Bodø, Trondheim, Bergen, Skien og Hamar.


== Litteratur ==
Norsk Heiskontroll (1997). 10 års arbeid for heissikkerhet : Norsk heiskontroll 1987–1997. Oslo. ISBN 8299449103. 


== Eksterne lenker ==
Norsk HeisKontroll
Ryan Day

Ryan Day (født 23. mars 1980 i Pontycymer, Wales) er en walisisk, profesjonell snookerspiller. Han har vært profesjonell siden 1999 og oppnådde sin beste rangering da han var nummer seks før sesongen 2009/2010.
Days beste resultat i en rankingturnering kom i 2007 da han tapte finalen i Malta Cup. Han tapte finalen 4–9 mot Shaun Murphy. Han tapte også finalen i Shanghai Masters 2007 med 6–10 mot Dominic Dale og i Grand Prix 2008 med 7–9 mot John Higgins.


== Referanser ==


== Eksterne lenker ==
(en) Ryan Day – kategori av bilder, video eller lyd på Commons 
(en) Ryan Day – CueTracker
Jørgen Langhelle

Jørgen Sandvik Langhelle (født 18. august 1965 i Sandnes, død 3. august 2021 i Nesodden) var en norsk skuespiller. Han hadde roller både på teater, i filmer og fjernsynsserier, blant annet som hovedpersonen Terje i thrilleren Torpedo på TV 2 og Drømmen om Norge hvor han spilte Arnulf Øverland.
I 2002 mottok han Aamot-statuetten.
Internasjonalt gjorde han seg bemerket i birolle i science-fiction-skrekkfilmen The Thing, en forløperfilm ("prequel") til John Carpenters klassiske The Thing fra 1982. Handlingen er lagt til en norsk base i Antarktis, og en rekke norske skuespillere deltok.
Han spilte flere roller i TV-serien Min venn Marlon. 
Jørgen Langhelle døde av hjertestans i 2021.


== Filmografi ==
2019: Fågelfångarens Son
2019: The Birdcatcher – Henry Gleditsch
2017: Kometen
2017: Jul i Blodfjell (TV-serie) – politimann
2017: Juleblod – Nissen
2017: Skyggenes dal – politimann
2017: Hunden (kortfilm)
2017: Oskars Amerika
2012: Varg Veum – De døde har det godt – William Moberg
2011: The Thing
2010: Yohan – Barnevandrer
2009: Hora
2008: Ulvenatten
2008: Kautokeino-opprøret
2008: Mannen som elsket Yngve
2007: Torpedo (TV-serie)
2007: Arn – Tempelridderen
2005: En folkefiende
2004: Min misunnelige frisør
2004: Deadline Torp
2004: Uno
2003: Tur & retur
2003: Ulvesommer
2002: Jeg er Dina
2002: Tyven, tyven
2001: Olsenbandens første kupp – lærer Bartnes
2001: Elling – Frank Åsli
1998: Bare skyer beveger stjernene
1996: Søndagsengler
1995: Kristin Lavransdatter
1995–1998: Asylet (TV-serie)


== Referanser ==


== Eksterne lenker ==
Jørgen Langhelle - Store norske leksikon
Jørgen Langhelle hos Filmweb
(en) Jørgen Langhelle på Internet Movie Database 
(sv) Jørgen Langhelle i Svensk Filmdatabas 
(da) Jørgen Langhelle på Filmdatabasen 
(da) Jørgen Langhelle på danskefilm.dk 
(da) Jørgen Langhelle på danskfilmogtv.dk 
(da) Jørgen Langhelle på Scope 
(fr) Jørgen Langhelle på Allociné 
(en) Jørgen Langhelle på AllMovie 
(en) Jørgen Langhelle hos The Movie Database
NHK Educational TV

NHK Educational TV (NHK教育テレビジョン, NHK Kyōiku terebijon) er en av to japanske TV-kanaler som tilhører NHK. Den andre kanalen er NHK General TV.


== Referanser ==


== Eksterne lenker ==
(ja) Offisielt nettsted 
(en) NHK Educational TV – kategori av bilder, video eller lyd på Commons
Bjørn-Erik Hanssen

Bjørn-Erik Hanssen (født 13. januar 1952 i Trondheim) er en norsk forfatter og dramatiker.
Hans produksjon spenner over barne- og ungdomsbøker, filmmanuskripter og teaterstykker. Bjørn-Erik Hanssen har skrevet den historiske biografien om Kirsten Heiberg, Glamour for Goebbels, som utkom november 2014. Boka forteller historien til skuespillerinnen Kirsten Heiberg, fra hennes oppvekst i Kragerø tidlig på 1900-tallet, via teaterkarriere i Bergen og Oslo til arbeidet i tysk nazi-film i årene 1938-45. Hun returnerte til Norge i 1951 og arbeidet fra 1952 til 1960 ved Trøndelag Teater. Bjørn-Erik Hanssen skrev også manus til dramadokumentaren Blod & ære (2008), som omhandler boksetreneren "Big John" Klemetsen og hans forhold til sin sønn, bokseren Ole Klemetsen. Filmen fikk Amanda for beste norske dokumentar i 2008.
Bjørn-Erik Hanssen har bodd og arbeidet flere år i Tanzania og er manager for danse- og akrobatikktruppen Tumaini Group fra Mbulu i Nord-Tanzania. 
Han er i sitt forfatterskap opptatt av sosial rettferdighet og identitet.


== Bibliografi ==
Glamour for Goebbels, historien om Kirsten Heiberg, dokumentar, Aschehoug 2014
Lukkøye, historien om Ole Klemetsen, dokumentar, Tiden 2002
Leopardmannen, dokumentar-roman, Orion 2000
Anarkiets år, roman, Falken 1995
Gategutt, dokumentar-roman, Tiden/Nye Bøker 1990
Freedom Fighter, ungdomsroman, Aschehoug 1989 (på dansk 1990)
Prinsen av Fogo, barnebok, Aschehoug 1987 (på tysk 1988, på dansk 1991)
Lik i lasta, fra manus til film, fagbok/novelle, Tiden 1987
Piratene, ungdomsroman, Tiden 1983 (på dansk 1984) Filmatisert i 1983.
Antall muligheter er begrenset, dikt, Tiden 1979
Hvorfor vi ikke vil holde kjeft, dikt, Tiden 1977


== Referanser ==


== Kilder ==
Presentasjon av Bjørn-Erik Hanssen i Forfatterkatalogen på Forfattersentrums nettsider


== Eksterne lenker ==
Personlig hjemmeside
Bjørn-Erik Hanssens offisielle nettside om Kirsten Heiberg
Tumaini Groups hjemmeside
Leopardmannens afrikanske musikkguide
Happy slapping

Happy slapping er en trend hvor et intetanende offer blir angrepet, samtidig som en medsammensvoren tar opp angrepet (vanligvis med et mobilkamera eller en smartphone). Navnet kan referere til hvilken som helst type voldelig angrep, ikke bare dask, klask og slag med flat hånd. Denne termen er mer brukt i Storbritannia enn i USA, der den er assosiert med blant annet fjortis(chav)-subkulturer.


== Historie ==
Happy Slapping antar man at startet syd i London i et format kjent som «Slap TV», hvor «happy-slapping»-videoer ble tatt opp og så sett av et dusin mennesker som et TV-show. Den første artikkel i en avis som dekket begrepet «happy slapping» var «Bullies film fights by phone», publisert av The Times Educational Supplement 21. januar 2005, hvor reporter Michael Shaw beskrev en lærers opptegninger av sprø hendelser i London-skoler.
I Frankrike kan man komme i fengsel for å filme slike angrep for så å legge filmen ut på Internett.


== Referanser ==


== Se også ==
Blind vold
Eplenikkers

Eplenikkers er en type lange, poseformede knebukser eller nikkers. Buksemodellen ble lansert som sports- og uniformsplagg allerede på 1860-tallet, men var særlig populært som fritidsplagg for menn og gutter i vestlig mote på 1930-tallet. Eplenikkers var lenge et typisk klesplagg for golfspillere. 


== Navn ==
Buksemodellen ble spøkefullt kalt eplenikkers på norsk fordi man kunne gjemme epler i buksebeina når man gikk på epleslang. På svensk ble buksetypen på tilsvarende vis kalt äppelknyckarbyxor, «epletjuvbukser»,  særlig når gutter gikk med dem. Betegnelsen i Sverige var ellers golfbyxor. 
Buksene omtales på engelsk som plus four fordi bukselengden var pluss fire tommer i forhold til de vanlige knebuksene som ble kalt knickerbockers, på norsk forkortet til nikkers, egentlig en betegnelse for etterkommere av nederlandske innvandrere i New York; Knickerbocker er et nederlandsk etternavn som tidlig på 1800-tallet skal ha blitt brukt som kallenavn for «gammeldags, nederlandskættet aristokrat med umoderne langpipe og knebukser» i New York. Nederlenderne kalte for øvrig buksene buckhose, «hoser av bukkeskinn», et ord som etter hvert ble forkortet til bukser. Også på dansk, nederlandsk og fransk brukes betegnelsen plusfour. Et annet engelsk ord er golf nickers.


== Kjente brukere ==
Den belgiske tegneseriehelten Tintin, som skal forestille en aktiv og ungdommelig reporter, ble fra starten i 1929 tegnet med eplenikkers i samtidens populære herremote. Figuren ble imidlertid modernisert med vanlige langbukser i seriene som kom på 1970-tallet.


== Varianter ==

		
		
		
		
		


== Se også ==
Nikkers
Knebukser
Pludderbukser
Posebukser


== Eksterne lenker ==
«DigitaltMuseum: Søk:  'eplenikkers'». DigitaltMuseum. Besøkt 21. mai 2012.
Det karelske nes

Det karelske nes (russisk: Карельский перешеек – Karelskij peresjejek; finsk: Karjalankannas) er ikke et nes, men et eid mellom innsjøen Ladoga og Finskebukta. Den viktigste byen er Vyborg, som ligger dypt inne i en beskyttet vik i Finskebukta, nord for selve neset. Området tilhører i dag Russland. Sør for Det karelske nes ligger St. Petersburg.

Før andre verdenskrig var Vyborg og en stor del av neset en del av Finland, som ble tvunget til å avstå dette til Sovjetunionen i fredsforhandlingene etter vinterkrigen og fortsettelseskrigen. En stor del av den finske befolkningen ble da evakuert til Finland og Sverige.